Aðeins Kýpverjar stoppa lengur en Íslendingar Að jafnaði dvelja íslenskir túristar 3,6 nætur í Berlín . Það er nokkru lengri dvöl en aðrir evrópskir ferðamenn láta eftir sér að Kýpverjum undanskildum . Þrátt fyrir nokkru færri íslenska túrista í Berlín í september þá hefur gistinóttum landans fjölgað í ár . Mynd : Anthony Reungère / Unsplash Íslendingar bókuðu rúmlega 33 þúsund gistinætur á berlínskum hótelum fyrstu níu mánuði ársins . Það er þrjú prósent aukning frá sama tíma í fyrra . Það vekur nokkra athygli enda hefur framboð á flugi milli Íslands og Berlínar minnkað töluvert eftir fall WOW air í lok mars þó Icelandair hafi bætt töluvert í flug sitt til borgarinnar eftir að keppinauturinn hvarf af sjónarsviðinu . Þegar árið verður gert upp gæti fjöldi íslenskra hótelnótta í borginni farið undir summu síðasta árs því til að mynda fækkaði gistinóttum Íslendinga í Berlín í september um 17 prósent . Þegar litið er til þess hversu lengi evrópskir ferðamenn stoppa í þýsku höfuðborginni þá kemur í ljós að Kýpverjar dvelja lengst eða að jafnaði í 3,7 nætur en í öðru sæti eru Íslendingar með 3,6 nætur . Meðaldvöl evrópskra gesta er aftur á móti 2,8 nætur samkvæmt tölum frá ferðamálaráði borgarinnar . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is